EkBass/fiwiki-20250220-pages-articles huggingface dataset:
Viktor Simolin

Elias Viktor Simolin (4. maaliskuuta 1896 Pietari – 15. tammikuuta 1958) oli Suomen Puolustusvoimien eversti tykistön aselajissa. Simolinin vanhemmat olivat jalokivikauppias Anton Simolin ja Maria Wilhelmina Savander. ==Ensimmäinen maailmansota== Simolin opiskeli tsaarin aikana vuonna 1915 Mihailovin tykistöakatemiassa Pietarissa. Ensimmäisessä maailmansodassa hän palveli Venäjän itärintamalla. Sodan loppuvaiheessa hän siirtyi Ukrainan armeijan palvelukseen ja palasi Suomeen syksyllä 1918. ==Sotien välinen aika== Simolin suoritti komentajakurssin 1927 sekä Sotakorkeakoulun 1933 (ye-upseeri 1935). Hän toimi kenttätykistörykmentti 3:ssa patteriston komentajana 1920-1924 ja tykistön tarkastajan adjutanttina 1925-1927. Erillisen mittauspatteriston komentajana hän palveli 1927-1932. Jyväskylän sotilaspiirin päällikkönä Simolin oli 1933-1937. kenttätykistörykmentti 1:ssä patteriston komentajana hän palveli 1937-1939. Ennen sotaa 1939 hän toimi myös Uudenmaan läänin väestönsuojelun tarkastajana. ==Talvi- ja jatkosota== Talvisodassa Simolin komensi kenttätykistörykmentti 13:a. Jatkosodassa hän oli elokuuhun 1941 kenttätykistörykmentti 4:n komentajana. Myöhemmin hän toimi I ja V armeijakuntien tykistökomentajana sekä 7. ja 11. divisioonan komentajien viransijaisena ja myös Kannaksen ryhmän tykistökomentajan viransijaisena. Sodan jälkeen Simolin oli kenttätykistörykmentti 1:n komentajana 1945-1946. Pohjois-Suomen sotilasläänin komentajana hän toimi vuonna 1947. Armeijakunnan tykistökomentajana hän palveli 1948-1952. Hämeen sotilasläänin komentajana hän oli vuodesta 1952 alkaen. Simolin oli viimeinen Venäjän armeijassa aikanaan palvellut upseeri Suomen Puolustusvoimissa. ==Yksityiselämä== Viktor Simolin oli naimisissa Aili Ingrid Heleniuksen (1908-1979) kanssa. Heillä oli kaksi lasta. ==Katso myös== *Kaarlo Kivekäs *Lars von Hellens *Harry Alfthan *Frans Helminen *Leo Magnus Schwanck ==Lähteet== * https://runeberg.org/kuka/1954/0803.html * Sukukirjaa täydentämään, Elers- viesti 1/huhtikuu 2000 Luokka:Suomalaiset everstit Luokka:Vuonna 1896 syntyneet Luokka:Vuonna 1958 kuolleet
Pihlajamäki (täsmennyssivu)

Pihlajamäki tarkoittaa muun muassa: *Pihlajamäki, kaupunginosa Helsingissä ==Sukunimi== *Aapo Pihlajamäki, ent. Saastamoinen (1861–1956), näyttelijä *Heikki Pihlajamäki (s. 1961), professori *Hermanni Pihlajamäki (1903–1982), painija *Hilda Pihlajamäki (1866–1951), näyttelijä *Kustaa Pihlajamäki (1902–1944), painija *Laura Pihlajamäki (s. 1990), lentopalloilija *Maija Pihlajamäki (s. 1963), järjestöjohtaja *Paavo Pihlajamäki (1911–1987), painija *Riitta Pihlajamäki (s. 1956), Yleisradion toimittaja *Tiina Pihlajamäki (s. 1966), opettaja ja kirjailija *Tomas Pihlajamäki (s. 2000), koripalloilija *Tommi Pihlajamäki (s. 1971), koripalloilija *Valtteri Pihlajamäki (s. 1996), jääkiekkoilija *Valtteri Pihlajamäki (s. 1997), koripalloilija *Veikko Pihlajamäki (1921–2006), kirjailija *Veikko Pihlajamäki (1922–2007), kansanedustaja (keskusta) ==Entinen sukunimi== *Aulikki Junna, o.s. Pihlajamäki (s. 1944), pesäpalloilija Luokka:Sukunimet
Jarl Edgren

Jarl Edgren (5. heinäkuuta 1898 Karstula – 19. syyskuuta 1979) oli Suomen Puolustusvoimien eversti tykistön aselajissa ja sodanaikainen rykmentin komentaja. Jarl Edgrenin vanhemmat olivat maanmittausinsinööri Johan Arthur Edgren ja Ellen Alma Maria Marttinen ja puoliso vuodesta 1946 Carin Sofia Sjöberg. Vuonna 1917 ylioppilaaksi tullut Edgren Edgren valmistui Kadettikoulusta 1920, Teknillisen korkeakoulun sotatieteen osastolta 1929 ja sotakorkeakoulusta 1931. Hän palveli Jääkäritykistörykmentissä nuorempana upseerina ja patterin päällikkönä 1920-1929. Raskaan kenttätykistörykmentin patteriston komentajana hän oli 1929-1933. Mittauspatterin päällikkönä hän toimi 1934-1937. Puolustusministeriössä ja pääesikunnassa hän toimi toimistopäällikkönä vuodesta 1938 alkaen jatkosotaan asti. KTR 4:n komentajaksi Edgren nimitettiin 16.8.1941 toimien tehtävässä 13.8.1943 asti. Vuonna 1944 hän komensi KTR 16:a. Sodan jälkeen 1946-1952 Edgren johti Kenttätykistörykmenttiä, minkä jälkeen hän erosi vakinaisesta palveluksesta, siirtyen Reima-Pukine Oy:n palvelukseen Kankaanpäässä. Ylennykset: vänrikki 1920, luutnantti 1920, kapteeni 1924, majuri 1929, everstiluutnantti 1938, eversti 1942. ==Lähteet== * https://runeberg.org/kuka/1954/0105.html ===Viitteet=== Luokka:Suomalaiset everstit Luokka:Vuonna 1898 syntyneet Luokka:Vuonna 1979 kuolleet
Hyderabadin piirikunta

Hyderabadin piirikunta voi tarkoittaa seuraavia asioita: * Hyderabadin piirikunta, piirikunta Intiassa Telanganan osavaltiossa * Hyderabadin piirikunta, piirikunta Pakistanissa Sindhin maakunnassa
Mäkihypyn Suomen-mestaruuskilpailut 1983

Mäkihypyn Suomen-mestaruuskilpailut käytiin vuonna 1983 Jyväskylässä 30. tammikuuta ja Liedossa 5.-6. helmikuuta. ==Tulokset== ====K70m==== Sija Kilpailija Pisteet Hyppyjen pituudet 1 Matti Nykänen 236,9 78,5 - 80,0 2 Pentti Kokkonen 221,5 72,0 - 77,5 3 Jari Pulkkinen 219,4 74,0 - 74,5 4 Markku Pusenius 216,1 74,0 - 74,0 5 Jari Puikkonen 213,2 73,5 - 73,0 6 Timo Raidisto 211,7 70,5 - 73,5 Lieto, 6. helmikuuta ====K90m==== Sija Kilpailija Pisteet Hyppyjen pituudet 1 Matti Nykänen 257,5 102,0 - 94,5 2 Markku Pusenius 237,0 92,5 - 91,5 3 Tuomo Ylipulli 226,1 91,5 - 86,5 4 Jari Pulkkinen 221,8 88,5 - 85,0 5 Kimmo Raikaa 220,7 89,0 - 85,5 6 Jukka Kalso 217,7 86,0 - 86,0 Jyväskylä, 30. tammikuuta Jari Puikkonen ja Pentti Kokkonen kilpailivat samaan aikaan Sveitsissä. Siukonen & Ahola, 1983, s.162 ====Joukkuemäki K70m==== Sija Joukkue Kilpailijat Pisteet 1 Jyväskylän Hiihtoseura Kari Komaro Kari Jormakka Jukka Kalso Matti Nykänen 1649,7 2 Puijon Hiihtoseura Mika Kojonkoski Tapio Mikkonen Keijo Korhonen Jari Pulkkinen 1607,5 3 Lahden Hiihtoseura I Erkki Nykänen Markku Pusenius Jari Puikkonen Pentti Kokkonen 1604,9 4 Ounasvaaran Hiihtoseura 1575,4 5 Lahden Hiihtoseura II 1574,6 6 Kainuun Hiihtoseura 1554,1 Lieto, 5. helmikuuta ==Lähteet== * ===Viitteet=== luokka: Mäkihypyn Suomen-mestaruuskilpailut luokka: Jyväskylän urheilutapahtumat luokka: Liedon urheilu
Mäkihypyn Suomen-mestaruuskilpailut 1982

Mäkihypyn Suomen-mestaruuskilpailut käytiin vuonna 1982 Rovaniemellä 30.-31. tammikuuta ja Lahdessa 7. helmikuuta. ==Tulokset== ====K70m==== Sija Kilpailija Pisteet Hyppyjen pituudet 1 Kari Ylianttila 257,4 88,5 - 89,0 2 Jari Puikkonen 250,5 86,0 - 90,0 3 Matti Nykänen 243,2 88,5 - 84,5 4 Keijo Korhonen 240,8 85,0 - 89,0 5 Pentti Kokkonen 238,9 86,0 - 86,5 6 Jouko Törmänen 235,7 85,5 - 82,5 Rovaniemi, 31. tammikuuta ====K90m==== Sija Kilpailija Pisteet Hyppyjen pituudet 1 Matti Nykänen 272,0 114,5 - 121,0 2 Keijo Korhonen 235,0 108,5 - 102,0 3 Kari Ylianttila 222,1 101,0 - 101,0 4 Jouko Törmänen 202,6 94,0 - 98,0 5 Markku Pusenius 197,1 93,5 - 98,5 6 Markku Reijonen 195,5 95,0 - 93,0 Lahti, 7. helmikuuta ====Joukkuemäki K70m==== Sija Joukkue Kilpailijat Pisteet 1 Jyväskylän Hiihtoseura Jukka Kalso Markku Reijonen Matti Nykänen 340,3 2 Ounasvaaran Hiihtoseura Kari Helppikangas Esko Rautionaho Jouko Törmänen 327,6 3 Lahden Hiihtoseura I Pentti Kokkonen Jari Puikkonen Markku Pusenius 326,1 4 Pudasjärven Urheilijat 322,9 5 Puijon Hiihtoseura 319,6 6 Lahden Hiihtoseura III 308,9 Rovaniemi, 30. tammikuuta ==Lähteet== * Luokka:Mäkihypyn Suomen-mestaruuskilpailut Luokka:Rovaniemen urheilutapahtumat Luokka:Lahden urheilutapahtumat
Hyderabadin piirikunta (Intia)

Hyderabadin piirikunta (, ) on yksi Telanganan osavaltion 10 piirikunnasta Intiassa. Se kuului Andhra Pradeshin osavaltioon kesäkuuhun 2014 asti. Se sisältää osan Hyderabadin metropolialueesta ja Hyderabad on sen pääkaupunki. Vuonna 2011 piirikunnassa asui 4 010 238 henkilöä. == Lähteet == == Aiheesta muualla == * Hyderabadin piirikunnan kotisivu Luokka:Telanganan piirikunnat
Mäkihypyn Suomen-mestaruuskilpailut 1978

Mäkihypyn Suomen-mestaruuskilpailut käytiin vuonna 1978 tammikuussa Jyväskylän Laajavuoressa ja Lahden Salpausselällä. Jyväskylässä kilpailtiin 90 metrin mäessä ja Lahdessa hypättiin 70 metrin mäestä henkilökohtainen kilpailu ja joukkuekilpailu. Muun muassa näiden kilpailuiden perusteella valittiin Suomen joukkue Hiihdon MM-kisoihin, jotka kilpailtiin Lahdessa helmikuussa 1978. ==Tulokset== ====K70m==== Sija Kilpailija Pisteet Hyppyjen pituudet 1 Rauno Miettinen 239,7 82,0 - 85,5 2 Tapio Räisänen 233,6 80,0 - 84,0 3 Pekka Hyvärinen 231,5 82,0 - 81,0 4 Esko Rautionaho - - 5 Keijo Korhonen - - 6 Erkki Nykänen - - Lahti, 29. tammikuuta. Kari Ylianttila, Pentti Kokkonen ja Jari Puikkonen eivät osallistuneet sairastumisen vuoksi. ====K90m==== Sija Kilpailija Pisteet Hyppyjen pituudet 1 Pentti Kokkonen 239,9 93,5 - 94,5 2 Kari Ylianttila 239,2 92,0 - 95,5 3 Jouko Törmänen 233,4 90,0 - 93,0 4 Jari Puikkonen - - 5 Tapio Räisänen - - 6 Pekka Hyvärinen - - Jyväskylä, 22. tammikuuta. ====Joukkuemäki==== Sija Joukkue Kilpailija Pisteet 1 Ounasvaaran Hiihtoseura Esko Rautionaho Pekka Hyvärinen Jouko Törmänen 339,9 2 Lahden Hiihtoseura Ari Oulasvuori Jari Larinto Harri Blumén 332,9 3 Puijon Hiihtoseura Jari Pulkkinen Keijo Korhonen Pertti J. Savolainen 288,5 Lahti, 28. tammikuuta. Henkilökohtaisissa pisteissä parhaat olivat Törmänen, Räisänen, Blumén, Hyvärinen, Rautionaho ja Larinto. ==Lähteet== * Luokka:Mäkihypyn Suomen-mestaruuskilpailut Luokka:Jyväskylän urheilutapahtumat Luokka:Lahden urheilutapahtumat
Mäkihypyn Suomen-mestaruuskilpailut 1981

Mäkihypyn Suomen-mestaruuskilpailut käytiin vuonna 1981 Kouvolassa 14.-15. helmikuuta ja Kuusamossa 29. maaliskuuta. ==Tulokset== ====K70m==== Sija Kilpailija Pisteet Hyppyjen pituudet 1 Jari Puikkonen 239,8 76,5 - 77,5 2 Jouko Törmänen 234,6 76,0 - 76,0 3 Pentti Kokkonen 232,3 77,0 - 77,0 4 Kari Ylianttila 231,8 74,5 - 74,5 5 Keijo Korhonen 227,6 75,5 - 74,0 6 Harry Nakari 225,5 73,5 - 72,5 Kouvola, 15. helmikuuta. Matti Nykänen kilpaili Kouvolan kisojen aikaan nuorten MM-kisoissa Schonachissa. ====K90m==== Sija Kilpailija Pisteet Hyppyjen pituudet 1 Matti Nykänen 239,7 110,0 - 113,5 2 Keijo Korhonen 234,7 110,0 - 108,0 3 Markku Pusenius 226,6 116,0 - 100,5 4 Pentti Kokkonen 223,9 109,0 - 102,0 5 Pasi Ronkainen 213,6 104,0 - 102,5 6 Asko Aalto 210,7 99,0 - 109,0 Kuusamo, 29. maaliskuuta. ====Joukkuemäki K70m==== Sija Joukkue Kilpailijat Pisteet 1 Lahden Hiihtoseura I Jari Puikkonen Pentti Kokkonen Kari Heinonen 336,4 2 Puijon Hiihtoseura Keijo Korhonen Pertti Tuhkanen Kari Ylianttila 333,8 3 Ounasvaaran Hiihtoseura Jouko Törmänen Esko Rautionaho Pekka Hyvärinen 325,9 4 Lahden Hiihtoseura II 318,5 5 Jyväskylän Hiihtoseura 316,5 6 Pudasjärven Urheilijat 313,0 Kouvola, 14. helmikuuta. ==Lähteet== * Luokka:Mäkihypyn Suomen-mestaruuskilpailut Luokka:Kuusamon urheilutapahtumat Luokka:Kouvolan urheilutapahtumat
Erkki Aaltio

Erkki Aaltio (2. toukokuuta 1922 Helsinki – 2. helmikuuta 2013 Espoo) oli suomalainen professori. Hän oli Helsingin Kauppakorkeakoulun tavarateknologian professorina vuodesta 1973.Facta2001 osa 1. palsta 9 Koulutukseltaan Aaltio oli tekniikan tohtori. Hän avioitui Reenpään sukuun kuuluvan Brita Reenpään kanssa vuonna 1949, mutta tämä menehtyi sairauteen saman vuoden lopulla eikä pariskunnalle syntynyt lapsia. Hän avioitui uudelleen vuonna 1952 Ritva Mannerin kanssa, ja heille syntyi neljä tytärtä. Aaltio valmistui ylioppilaaksi Töölön yhteiskoulusta vuonna 1940. Vuonna 1949 hän valmistui Teknillisestä korkeakoulusta puunjalostuksen diplomi-insinööriksi. Hän suoritti lisensiaatin tutkinnon vuonna 1953 ja väitteli tekniikan tohtoriksi vuonna 1958. Hänen väitöskirjansa otsikko oli Investigations on the mode of combination of lignin in wood: With special reference to aspen (Populus tremula) wood. Vuodesta 1961 Aaltio toimi Teknillisessä korkeakoulussa paperikemian dosenttina ja erikoisopettajana sekä paperiteknologian ja puukemian virkaa toimittavana professorina. Kauppakorkeakoulussa hän toimi vuodesta 1965 tavaraopin ja -teknologian dosenttina. Vuonna 1973 hänet nimitettiin tavaraopin professoriksi. Hän toimi tehtävässä eläkkeelle jäämiseen saakka. Vuodet 1958–1968 Aaltio työskenteli tutkimuspäällikkönä Lohja-Kotka Oy:ssä ja vuosina 1968–1971 Jaakko Pöyryn perustaman Jaakko Pöyry & Co -insinööritoimiston teollisuustalousosaston apulaisjohtajana. Aaltio työskenteli myös YK:n alaisen elintarvike- ja maatalousjärjestö FAO:n asiantuntijatehtävissä kehitysmaissa. Aaltio oli sotilasarvoltaan kapteeni. Sodissa hän toimi lentolaivueen tähystäjänä ja hänelle myönnettiin ansioistaan IV luokan Vapaudenristi, Suomen Valkoisen Ruusun I luokan ritarimerkki ja ilmavoimien muistoristi. Erkki Aaltio oli nuorempana aktiivinen jazzmuusikko ja julkaisi musiikkia Ditty Dealers -yhtyeen kanssa taiteilijanimellä Eki Aaltio. ==Teoksia== * * == Lähteet == Luokka:Helsingin kauppakorkeakoulun professorit Luokka:Vuonna 1922 syntyneet Luokka:Vuonna 2013 kuolleet Luokka:Suomalaiset professorit
Reino Piirto

Reino Iisakki Piirto (13. elokuuta 1913 Ilmajoki – 13. heinäkuuta 1999 KauniainenReino Piirron muistokirjoitus Helsingin Sanomissa 14.7.1999.) oli suomalainen urheilujohtaja, koulutukseltaan agronomi. Hän toimi Lihakeskuskunnan kaupallisena johtajana 1949–1956, Veikkaustoimiston johtajana vuodesta 1956. Hän oli Suomen Urheiluliiton puheenjohtaja 1952–1963.Otavan Iso tietosanakirja, osa 6, p. 1230. Otava 1967. ==Lähteet== ==Aiheesta muualla== *Kuka kukin on 1978, s. 735. Luokka:Suomalaiset yritysjohtajat Luokka:Suomalaiset yleisurheiluvaikuttajat Luokka:Vuonna 1913 syntyneet Luokka:Vuonna 1999 kuolleet
Nuwara Eliya

Nuwara Eliya on kaupunki Sri Lankan vuoristoalueella saarivaltion keskisessä provinssissa. Kaupungin nimi tarkoittaa joko tasangon tai valon kaupunkia. Kaupunki on Nuwara Eliyan piirikunnan hallinnollinen keskus. Siellä on vuoden 2012 väestönlaskennan mukaan 23 804 asukasta. thumb|250px|Vesiputous Nuwara Eliyan liepeillä. 1 868 metrin korkeudella merenpinnasta sijaitseva kaupunki on tunnettu viileästä ilmastostaan ja vehreistä näkymistä vuorenrinteiden teeviljelmineen. Nuwara Eliyaa pidetään eräänä Sri Lankan teetuotannon keskuksena. Nuwara Eliya on Sri Lankan korkeimmalla sijaitseva ja ehkä tunnetuin teealue. Korkean sijaintinsa takia Nuwara Eliyassa vallitsee subtrooppinen vuoristoilmasto, ja vuoden keskilämpötila on vain 16 °C. Talviöisin lämpötila voi laskea alle nollan. Seudulla sataa kohtalaisesti useimpina kuukausina, mutta helmikuu-huhtikuussa on kuivempi kausi. Nuwara Eliyan perusti Samuel Baker vuonna 1846. Alueen viileän ilmaston ansiosta kaupungista tuli brittiläisen siirtomaahallinnon tärkein lomanviettopaikka Ceylonin saarella, ja kaupunkia kutsuttiinkin tuolloin nimellä ”pikku- Englanti”. Siellä britit saattoivat harrastaa kettujahtia, pooloa, golfia ja krikettiä. Nykyisin Nuwara Eliya on suosittu lomanviettopaikka srilankalaisten omassa keskuudessa etenkin uudenvuoden aikaan sekä huhtikuussa, jolloin monet alueen kasvit kukkivat ja kaupungissa järjestetään poni- ja autokilpailuja ja muita yleisötapahtumia. Kaupungin lähellä sijaitsee Lake Gregory -järvi. Nuwara Eliyasta järjestetään retkiä läheiseen Horton Plainsin kansallispuistoon. Kaupungista on rautatieyhteys muualle Sri Lankaan läheisen Nanu Oyan rautatieaseman kautta. ==Lähteet== == Aiheesta muualla == Luokka:Sri Lankan kaupungit Luokka:Tee
Bangor

Bangor voi tarkoittaa ainakin seuraavia: * Bangor, kunta Saskatchewanissa, Kanadassa * Bangor, kaupunki Pohjois-Irlannissa * Bangor, kunta Ranskassa * Bangor, kaupunki Walesissa * Bangor, kaupunki Mainessa, Yhdysvalloissa * Bangor, kaupunki Michiganissa, Yhdysvalloissa * Bangor, kaupunki New Yorkissa, Yhdysvalloissa * Bangor, kunta Pennsylvaniassa, Yhdysvalloissa * Bangor, kylä Wisconsinissa, Yhdysvalloissa.
Itsenäisyydenkatu (Tampere)

{ "type": "FeatureCollection", "features": [ { "type": "Feature", "properties": {}, "geometry": { "type": "LineString", "coordinates": [ [ 23.771624565124515, 61.49886235737414 ], [ 23.774360418319702, 61.498923791857386 ], [ 23.77487540245056, 61.49892891139217 ], [ 23.77746641635895, 61.49895194928831 ], [ 23.77971947193146, 61.49898266645665 ], [ 23.780840635299686, 61.49895962858325 ], [ 23.784547448158268, 61.498998025029415 ], [ 23.786880970001224, 61.499038981186466 ] ] } } ] } Itsenäisyydenkatu on Tampereen keskusta-alueen itä–länsi-suuntainen katu, joka johtaa rautatieasemalta Liisankalliolle Tammelan kaupunginosassa. Aseman länsipuolella katu jatkuu Hämeenkatuna, itäpäässään se kohtaa Kalevan puistotien haarautuen Teiskontieksi ja Sammonkaduksi. Nykyään Itsenäisyydenkadun ainoa poikkikatu, jolla on kadun ylittävää ajoneuvoliikennettä, on Tammelan puistokatu–Yliopistonkatu. == Historia == Itsenäisyydenkatu tunnettiin 1800-luvun lopulta 1950-luvulle saakka nimellä Puolimatkankatu seudulla sijainneen Puolimatkan torpan mukaan. Kadun uudelleennimeämisen pontimena oli valtion kaupungeille vuonna 1957 esittämä kehotus nimetä jokin merkittävä katu Itsenäisyydenkaduksi Suomen itsenäisyyden 40-vuotisjuhlan kunniaksi. Nimenmuutos astui voimaan 1958. Alun perin Puolimatkankatu alkoi vasta rautatien itäpuolelta, ja ratapihan ylitys tapahtui Hämeenkadulta Tammelankadulle kulkenutta Tammelan siltaa pitkin. Siltaa korvaamaan rakennettiin vuosina 1932–1933 radan ali tunneli, joka päättyi Tammelankadun sijasta Puolimatkankadulle. Samalla kadun länsipäätä jouduttiin madaltamaan reilusti, koska se oli rataa ja Hämeenkatua korkeammalla. 1950–1970-luvuilla Itsenäisyydenkaduilla liikennöitiin johdinautoilla. Vuonna 2017 alkoi kadun ja asematunnelin peruskorjaus, jossa kadun poikkileikkaus uusitaan Tampereelle rakennettavaa raitiotietä varten. Raitiotielle varattiin entiset linja-autokaistat siten, että se kulkee Tammelan puistokadun risteyksen länsipuolella kadun etelälaidalla ja risteyksen itäpuolella kadun keskellä; järjestelyn vuoksi eteläistä asematunnelin pintaa jouduttiin laskemaan. Kadun pohjoisreunalle rakennettiin pyörätie, ja kaikki kadun alla oleva ikääntynyt putkisto uusittiin. Peruskorjaus valmistui vuonna 2019, ja raitiotieliikenne alkoi vuonna 2021. == Poikkikadut idästä länteen == * Kalevan puistotie * Salhojankatu * Mäkipäänkatu (pohjoiseen) * Aaltosenkatu * Tammelan puistokatu (pohjoiseen) / Yliopistonkatu (etelään) * Pinninkatu * Hammareninkatu (etelään) * Murtokatu (pohjoiseen) * Ratapihankatu (sillalla) * Rautatienkatu == Kadun varren rakennuksia == * Attila, nykyään virastokäytössä oleva vanha kenkätehdasrakennus * Luminary, Tampereen korkein asuinrakennus * Lähteenlinna, klassismia edustava suuri asuinkerrostalo * Toralinna, entinen rautatietyöläisten vuokrakerrostalo * Tullikamarin kulttuurikeskus, vanhassa tullikamarirakennuksessa toimiva kulttuuri- ja monitoimikeskus == Lähteet == == Aiheesta muualla == Luokka:Tampereen kadut Luokka:Tammela (Tampere)
Carl Piper

Carl Piper (1647–1716) oli ruotsalainen valtiomies, kreivi. Hän oli alkujaan saksalaista Piper-sukua, joka oli muuttanut Suomeen ja kotiutunut Viipuriin. Suvussa oli kauppiaita. Hänestä tuli vuonna 1689 valtiosihteeri, ja hän oli Kaarle XI:n parhain avustaja. Kaarle XII:n aikaan hänestä tuli 1697 valtioneuvos, ja hän sai 1698 vapaaherran ja kreivin arvon. Vuonna 1702 hänestä tuli Uppsalan yliopiston kanseli ja 1705 ylihovimarsalkka. Alkuun hän oli Kaarle XII:n neuvonantaja, mutta myöhemmin Kaarle toimi itsenäisesti. Piper oli sotakanslian päällikkö, jäi vangiksi Pultavan taistelussa 1709. Moskovassa hän huolehti yhdessä Carl Gustaf Rehnskiöldin kanssa ruotsalaisten vankien asioista. Vuonna 1714 hänet vietiin Pähkinälinnaan, jossa hän kuoli. Hänen päiväkirjansa on julkaistu teoksessa Historiska handlingar 21, 1906–1911.Otavan Iso tietosanakirja, Otava 1967, osa 6, palsta 1266 Piperin puoliso oli vuodesta 1690 Christina Piper. He saivat yhdeksän lasta, joista neljä kuoli pienenä. ==Lähteet== ==Aiheesta muualla== *Svenskt biografiskt lexikon Luokka:Suomalaiset henkilöt Luokka:Ruotsalaiset virkamiehet Luokka:Ruotsalaiset kreivit Luokka:Vuonna 1647 syntyneet Luokka:Vuonna 1716 kuolleet
Bangor (Pohjois-Irlanti)

Bangor () on kaupunki Pohjois-Irlannissa Downin kreivikunnassa. Se sijaitsee Irlanninmeren rannalla 22 kilometriä itään Belfastista. Sen väkiluku on 58 388 vuoden 2001 väestönlaskennan mukaan. Kaupungilla on pitkä historia. Vuonna 1949 löydettiin keskiaikaisia, luultavasti 900-luvun miekkoja viikinkiajan kalmistosta kaupungin lähistöltä Ballyholmen rannalta. Pyhä Comgall perusti Bangoriin luostarin vuoden 555 vaiheilla.http://www.ucc.ie/celt/published/G100001A/text125.html Nykyisen kaupungin perusti Englannin kuningas Jaakko I vuonna 1605, kun skottilainen aatelinen James Hamilton oli saanut häneltä lahjoituspalstan. Vanha tullirakennus torneineen on vuodelta 1637. Rautatie kaupunkiin tuli 1865. == Lähteet == == Aiheesta muualla == Luokka:Pohjois-Irlannin kaupungit
Hammassärky

Hammassärky on hampaassa tuntuvaa kipua. Hammassäryn tavallinen syy on tartuntatautina leviävä hammasmätä eli karies, syvälle kiilteen läpi hammasluuhun saakka edennyt hampaan reikiintyminen. Tavallisin karieksen aiheuttaja on Streptococcus mutans-bakteeri, joka käyttää hyväkseen etenkin sokeria. Hammasmädän seurauksena kehittyy ärsytys hammasytimen, pulpan paljon hermoja sisältävään kudokseen. Myös syvälle ulottuva paikka tai isku hampaaseen voi synnyttää kivuliaan pulpiitin eli hammasytimen tulehduksen. Tulehduksessa hammasytimen kudos turpoaa ja hampaan kovakudoksen ympäröimään onteloon syntyy painetta. Hammas saattaa tuntua aluksi kivuliaalta vain jonkin ulkoisen ärsykkeen vaikutuksesta. Tällainen ärsyke voi olla kylmä tai kuuma, makea tai hapan ruoka tai juoma. Myös pureminen tai hampaan koskettelu voi kivistää ohimenevästi tai pitempikestoisesti. Mikäli tulehdus etenee, etenkin kuuma voi synnyttää voimakasta särkyä, ja kipu voi olla tykyttävää ja hammas hyvin kosketusarka. Tässä vaiheessa kivuliaisuus voi vaikeuttaa kivuliaan hampaan paikantamista ja hampaan paikkaamista. Hammasmädän (karies) ja hammasytimen tulehduksen (pulpiitin) ohella hammassäryn tai hampaiden vihlomisen syynä voi olla hampaan paikan vuotava sauma, hampaan mikromurtuma tai hampaan kaulaosan paljastuminen ienten vetäytyessä liian rajun harjaamisen tai hammasrautojen johdosta. Kipua voivat aiheuttaa myös hampaiden tukikudosten sairaudet (parodontiitti), hammastapaturman jälkitila tai hampaiden mekaanisen tai kemiallisen kulumisen seuraukset. Mekaanisen harjausvaurion voi aiheuttaa liian kova hammasharja tai raskaskätinen, liian pitkäkestoinen harjaus. Paljon happamia juomia tai ruokia sisältävä ravinto voi puolestaan kuluttaa hampaita kemiallisesti. Joskus harvemmin suun seudulla tuntuva kipu ei ole peräisin hampaistossa tai suun seudulla sijaitsevasta kivunaiheuttajasta. Tällöin kyseessä voi olla myös ei-hammasperäinen heijastekipu. Hoitamattomana hammasinfektiot voivat johtaa myös kuolemaan. Kuva:Cavities evolution 3.svg| Hammasmätä eli karies ulottuu kiilteen läpi hammasluuhun Kuva:Cavities_evolution_4.svg| Hammasmätä on edennyt hammasytimen tulehdukseksi Kuva:Cavities evolution 5.svg| Hammasytimen tulehdus on edennyt Kuva:Pulpitis-gif.gif| Animaatio: Karieksen eteneminen pulpiitiksi Kuva:Cracked tooth.png| Hammassärkyä esiintyy usein, jos hammas halkeaa esimerkiksi tapaturman tai purentahaverin seurauksena ==Lähteet== == Aiheesta muualla == *Heikki Murtomaa: Avohoitolääkärin hammaslääketiedettä (therapiafennica.fi) Luokka:Hammaslääketiede Luokka:Seulonnan keskeiset artikkelit
Ramoji Film City

Ramoji Film City (teluguksi రామోజీ ఫిలిం సిటీ) on vuonna 1996 perustettu maailman suurin elokuvastudio. Se sijaitsee Hyderabadissa, Intiassa. Ramoji Film Cityssä tehdään vuosittain noin 150 elokuvaa. Puolellatoista miljoonalla vuosittaisella turistillaan se on myös yksi Intian suosituimmista turistikohteista. == Kuvia == Tiedosto:Ramoji Film City - UK setting.jpg Tiedosto:View of shooting set at Ramoji film city Hyderabad 3619.JPG Tiedosto:View of shooting set at Ramoji film city Hyderabad 3623.JPG Tiedosto:Ramoji Film City, Hyderabad - views from Ramoji Film City (63).JPG Tiedosto:Ramoji Film City.jpg == Lähteet == == Aiheesta muualla == * Ramoji Film Cityn kotisivu Luokka:Intian elokuva Luokka:Hyderabad (Intia) Luokka:Elokuvastudiot
Badulla

Badulla on kaupunki Sri Lankan vuoristoalueella saarivaltion Uva-provinssissa. Kandysta kaakkoon sijaitseva kaupunki on Uva-provinssin ja Badullan piirikunnan hallinnollinen keskus. Vuoden 2012 väestönlaskennan mukaan kaupungissa oli 42 237 asukasta. 680 metrin korkeudella merenpinnasta sijaitseva kaupunki on tunnettu ympäröivistä vuorista ja niiden teeviljelmistä. Alueen nähtävyyksiin kuuluu Dunhinda Falls -vesiputous. == Lähteet == Luokka:Sri Lankan kaupungit
Negombo

Negombo on kaupunki Sri Lankan länsirannikolla, 37 kilometriä pohjoiseen Colombosta. Negombo on maan neljänneksi suurin kaupunki Colombon, Kandyn ja Jaffnan jälkeen. Vuoden 2012 väestönlaskennan mukaan Negombossa on 142 449 asukasta. Kaupunki elää vanhastaan kalastuksesta ja nykyisin yhä enemmän matkailuelinkeinosta kaikentasoisine hotelleineen. == Lähteet == == Aiheesta muualla == Luokka:Sri Lankan kaupungit
Lauri Harvila

Lauri (Lassi) Ilmari Harvila, vuoteen 1931 Hellberg (26. elokuuta 1901 Pälkäne – 24. lokakuuta 1991 HelsinkiHeikki Pajunen ja Paavo Heiskanen (toim.): Tykkimies-vuosikirja 1992, s. 9. Helsinki: Suomen Kenttätykistön Säätiö, 1992.) oli Suomen Puolustusvoimien eversti ja sodanaikainen tykistörykmentin komentaja. Harvilan vanhemmat olivat maanviljelijä Johan Kustaa Hellberg ja Hilma Kristina Svärd ja puoliso vuodesta 1927 Eva Etelka Schreck. Ylioppilaaksi Harvila tuli 1922. Harvila osallistui Suomen sisällissotaan Savon ja Hämeen rintamilla. Hän valmistui Kadettikoulun viidenneltä kurssilta 1924 sekä Teknillisen korkeakoulun ja Sotakorkeakoulun sotateknillisistä opinnoista 1931. Hän työskenteli nuorempana upseerina eri tehtävissä 1924-1931 mm. KTR 2:ssa ja Karjalan kaartin rykmentissä sekä yleisesikuntaupseerina eri esikunnissa 1931-1939 mm. 2. divisioonassa ja Sotatalousesikunnassa. Talvisodassa Harvila toimi 23. divisioonan tykistökomentajana. Jatkosodassa hän komensi aluksi Raskas patteristo 14:a ja lokakuusta 1941 alkaen KTR 12:a vuoteen 1944 asti. Harvila erosi vakinaisesta palveluksesta 1946 ja hänet kutsuttiin vakuutusyhtiö Kalevan hankintajohtajaksi. Hän jatkoi vakuutusalalla vuoteen 1968 asti. Harvila toimi Suomen Kenttätykistön Säätiön hallituksen puheenjohtajana vuosina 1952–1963 ja valtuuskunnan puheenjohtajana vuosina 1963–1977.Tykkimies-vuosikirja 1992, s. 11. Ylennykset: vänrikki 1924, luutnantti 1926, kapteeni 1931, majuri 1939, everstiluutnantti 11.10.1941, eversti 23.6.1944. ==Lähteet== * https://runeberg.org/kuka/1954/0183.html * http://www.tulikomentoja.fi/vanhat_lehdet/1991%204%20veb.pdf ===Viitteet=== Luokka:Suomalaiset everstit Luokka:Suomen sisällissodan valkoiset Luokka:Vuonna 1901 syntyneet Luokka:Vuonna 1991 kuolleet
Pekkonen

Pekkonen on sukunimi, joka on muun muassa seuraavilla suomalaisilla henkilöillä: * Eero Pekkonen (s. 1954), muusikko ja näyttelijä * Kari Pekkonen (1945–2017), politiikan taustavaikuttaja (SDP), presidentti Tarja Halosen aiempi avopuoliso * Mirella Pekkonen, juontaja * Paavo Pekkonen, muusikko Luokka:Sukunimet
Srikakulamin piirikunta

Srikakulamin piirikunta () on yksi Andhra Pradeshin osavaltion 13 piirikunnasta Intiassa. Srikakulam on sen pääkaupunki. Vuonna 2011 piirikunnassa asui 2 699 471 henkilöä. == Lähteet == == Aiheesta muualla == Luokka:Andhra Pradeshin piirikunnat
Visakhapatnamin piirikunta

Visakhapatnamin piirikunta () on yksi Andhra Pradeshin osavaltion 13 piirikunnasta Intiassa. Visakhapatnam on sen pääkaupunki. Vuonna 2011 piirikunnassa asui 4 288 113 henkilöä. == Lähteet == == Aiheesta muualla == Luokka:Andhra Pradeshin piirikunnat
Sanaksenaho

Sanaksenaho on muun muassa seuraavien suomalaisten henkilöiden sukunimi: * Matti Sanaksenaho (s. 1966), arkkitehti * Pinja Sanaksenaho, Pinkku Pinsku (s. 2002), videobloggaaja ja YouTube-videoiden tekijä * Pirjo Sanaksenaho (s. 1966), arkkitehti ja rakennussuunnittelun professori * Seppo Sanaksenaho (1938–2011), Vaasan kaupunginjohtaja * Väinö Sanaksenaho (1892–1980), jääkärivänrikki
Viitasalo

Viitasalo on muun muassa seuraavien henkilöiden sukunimi: * Erkki Viitasalo (1889–1944), suomalainen jääkärimajuri * Esa Viitasalo (s. 1960), suomalainen kolmiloikkaaja * Jari Viitasalo (s. 1962), suomalainen pesäpalloilija * Marita Viitasalo-Pohjola (s. 1948), suomalainen pianisti ja lehtori * Markku Viitasalo (1947–2013), suomalainen arkkitehti * Markku Viitasalo (s. 1964), suomalainen Suomen ympäristökeskuksen tutkimusprofessori * Martti Viitasalo (s. 2001), suomalainen pesäpalloilija * Mikko Viitasalo (s. 1942), suomalainen Maanpuolustuskorkeakoulun professori * Nuutti Viitasalo (s. 1999), suomalainen jääkiekkoilija * Osmo Viitasalo (1908–1950), suomalainen toimittaja * Pirkko Viitasalo (1946–2009), suomalainen kuvanveistäjä * Sari Viitasalo (s. 1965), suomalainen näyttelijä * Väinö Viitasalo (1925–2005), kuoronjohtaja ja kanttori.
Huusko

Huusko on muun muassa seuraavien henkilöiden sukunimi: * Erik Huusko (s. 1971), ruotsalainen jääkiekkoilija * Janne Huusko (s. 1969), suomalainen lippueamiraali ja Pääesikunnan valmiuspäällikkö * Jyrki Huusko (s. 1967), suomalainen kasvatustieteilijä ja johtava rehtori * Keijo Huusko (s. 1980), suomalainen jalkapalloilija * Kalle-Tapio Huusko (s. 1999), suomalainen pesäpalloilija * Kimmo Huusko (Huge L, s. 1981), suomalainen rap-artisti ja -tuottaja * Markku Huusko (s. 1963), suomalainen päätoimittaja * Outi Huusko (s. 1966), suomalainen viittomakielen tulkki ja vihreä poliitikko * Teija Huusko (s. 1981), suomalainen klassisen baletin opettaja ja kirjailija.
Tunja

Tunja on Boyacán departementin pääkaupunki Kolumbiassa. Vuonna 2011 siellä oli 166 900 asukasta. Kaupungissa on säilynyt paljon siirtomaa-aikaista arkkitehtuuria. == Lähteet == == Aiheesta muualla == Luokka:Kolumbian kaupungit
Rochester Knighthawks

Rochester Knighthawks on yhdysvaltalainen, vuonna 1995 perustettu sisälacrossen ammattilaisseura Rochesterista, New Yorkista. Joukkue pelaa kotiottelunsa Blue Cross Arenalla. Knighthawks selvisi pudotuspeleihin 13:na ensimmäisenä kautenaan, vuodesta 1995 vuoteen 2007. Kyseessä on National Lacrosse Leaguen ennätys. Edellinen ennätys oli Philadelphia Wingsin yksitoista kautta. Rochester Knighthawksin omistaa Curt Styres, joka on AHL- seura Rochester Americansin entinen omistaja. Styres osti joukkueen vuonna 2008 kuudella miljoonalla yhdysvaltain dollarilla, mikä oli korkein hinta koskaan NLL-seurasta. ==Tilastot== Kausi Divisioona V-H Sijoitus Kotona Vieraissa Tehdyt Päästetyt Päävalmentaja Pudotuspelit 1995 4-4 3. 3-1 1-3 97 94 Barry Powless hävisi loppuottelun 1996 6-4 4. 4-1 2-3 148 137 Barry Powless hävisi välierän 1997 5-5 4. 2-3 3-2 156 136 Barry Powless Mestaruus 1998 6-6 3. 3-3 3-3 168 159 Paul Day hävisi välierän 1999 8-4 3. 4-2 4-2 169 160 Paul Day hävisi loppuottelun 2000 8-4 3. 5-1 3-3 187 149 Paul Day hävisi loppuottelun 2001 10-4 3. 6-1 4-3 198 159 Paul Day hävisi välierän 2002 Central 13-3 2. 8-0 5-3 261 202 Paul Day hävisi välierän 2003 Central 12-4 1. 6-2 6-2 214 173 Paul Day hävisi loppuottelun 2004 Eastern 8-8 2. 6-2 2-6 173 186 Paul Day hävisi divisioonan välierän 2005 Eastern 10-6 3. 5-3 5-3 193 179 Paul Day hävisi divisioonan loppuottelun 2006 Eastern 9-7 2nd 6-2 3-5 196 180 Ed Comeau Hävisi divisioonan loppuottelun 2007 Eastern 14-2 1, 8-0 6-2 249 194 Ed Comeau Mestaruus 2008 Eastern 8-8 5. 4-4 4-4 197 171 Ed Comeau ei selvinnyt 2009 Eastern 7-9 4. 6-2 1-7 169 197 Paul Gait hävisi divisioonan välierän 2010 Eastern 7-9 5. 4-4 3-5 155 181 Paul Gait ei selvinnyt 2011 Eastern 10-6 3. 4-4 6-2 176 159 Mike Hasen hävisi divisioonan välierän 2012 Eastern 7-9 2. 5-3 2-6 191 197 Mike Hasen Mestaruus yhteensä 17 kautta 152-102 89-38 63-63 3 297 3 013 Pudotuspelit yhteensä 15-13 7-3 8-10 340 338 == Lähteet == Luokka:Yhdysvaltalaiset haavipalloseurat Luokka:New Yorkin osavaltion urheilu Luokka:Rochester (New York)
Taraz

Taraz (, ) on Kazakstanin eteläosissa Jambılin alueella, Taraz-joen varrella sijaitseva maan kuudenneksi suurin kaupunki. Kaupungin väkiluvun arvioitiin olevan 326 113 vuoden 2012 alussa. Aluehallinnollisesti kaupunki on Jambılin alueen alaisuudessa. Paikkakunta tunnetaan jo 400-luvulta lähtien merkittävänä Silkkitien kauppapaikkana. Kaupungin nimeä on muutettu useasti historian saatossa. Vuoteen 1993 saakka kaupungin nimi oli Džambul () ja aiemmin, Venäjän tsaarinvallan aikana se on tunnettu muun muassa nimellä Aulije-Ata (). Kaupunki on kasvanut huomattavasti myös Kazakstanin tasavallan aikana; kaupunki oli maansa 3. suurin kaupunki niin vuoden 1989, 1999 kuin 2009 väestönlaskennassakin. Vuosi Väestö 1897 Väestö 1959 Väestö 1970 Väestö 1979 Väestö 1989 Väestö 1999 Väestö 2009 Väestö 2012 (arvio) Väkiluku Kaupungissa on yliopisto. Kaupungin kautta kulkee eurooppatie E40 ja Kazakstanin eteläinen päärata. Kaupungissa on myös lentoasema. Kuva:Taraz image1.jpg|Näkymä keskustasta. Kuva:Talas_River.jpg|Talaz-joki on melko pieni virta. Kuva:Aulie-Ata Mosque.jpg| Aulie Atan moskeija. == Lähteet == ==Aiheesta muualla== Luokka:Kazakstanin kaupungit
Homefront

Homefront voi tarkoittaa ainakin seuraavia: * Kotijoukot (Homefront), yhdysvaltalainen 1990-luvun televisiosarja * Homefront, videopeli vuodelta 2011 * Homefront: The Revolution, vuoden 2016 videopeli * Homefront, yhdysvaltalainen toimintaelokuva vuodelta 2013.
Florencia

Florencia on Caquetán departementin pääkaupunki Kolumbiassa. Vuonna 2011 siellä oli 23 600 asukasta. Florencia on Kolumbian Amazonian alueen merkittävin kaupunki, ”portti sademetsään”. Caquetá Colombia-SA == Lähteet == Luokka:Kolumbian kaupungit
Eero Eloranta

Eero Eloranta (28. lokakuuta 1906 Helsinki – 1. kesäkuuta 1990 Tampere) oli suomalainen näyttelijä. Eloranta näytteli 1920–1930-luvuilla Jyväskylässä ja Viipurissa, Suomen Kansallisteatterissa 1927–1937 ja sen jälkeen Tampereen Teatterissa ja Tampereen Työväen Teatterissa.Eero Eloranta, Ilona- esitystietokanta, Teatterin tiedotuskeskus, viitattu 19.12.2014.Kuvakokoelmat.fi, viitattu 16.4.2013 Hän esiintyi lisäksi Pyynikin kesäteatterissa 32 kesänä.Pyynikin kesäteatteri, Tampereen historia, viitattu 16.4.2013 Neljänkymmenen vuoden aikana hän näytteli myös 20 elokuvassa. ==Filmografia== Vuosi Elokuva Rooli 1933 Voi meitä! Anoppi tulee Esko Andersson Meidän poikamme merellä Avustava lääkäri Pikku myyjätär Jaakko, kauppakoululainen 1934 Meidän poikamme ilmassa – me maassa Eino 1935 Roinilan talossa Roinilan Eero 1936 Pohjalaisia Heikki Hanka Seikkailu jalkamatkalla ylioppilas Erkki Airio 1937 Kuriton sukupolvi Masa 1941 Opettele oikein hiihtämään(dokumentti) 1942 Uuteen elämään konttoristi Penttinen Niin se on, poijaat! runoilija Voitto Päivänkiloa 1943 Tyttö astuu elämään Veli Arho 1956 Yhteinen vaimomme Jalmari Nevamaa 1957 Musta rakkaus Unton juopunut kaveri 1958 Sven Tuuva jääkäri Lönn 1959 Kovaa peliä Pohjolassa vieras kutsuilla Pekka ja Pätkä mestarimaalareina putkimies 1960 Isaskar Keturin ihmeelliset seikkailut kihlajais- ja häävieras 1968 Täällä Pohjantähden alla Santeri, torppari 1973 Pohjantähti Santeri, torppari ==Lähteet== Luokka:Suomalaiset näyttelijät Luokka:Vuonna 1906 syntyneet Luokka:Vuonna 1990 kuolleet
Hugo E. Pipping

Hugo Edvard Pipping (12. kesäkuuta 1895 Helsinki – 13. huhtikuuta 1975 Helsinki) oli suomalainen taloustieteilijä ja professori. Hän oli Helsingin ruotsalaisen kauppakorkeakoulun professori 1934–1941, Helsingin yliopiston professori 1941–1958, valtiotieteellisen tiedekunnan dekaani 1945–1950 ja toinen vararehtori 1950–1958 sekä Uusmaalaisen osakunnan inspehtori 1946–1950. Helsingistä hän siirtyi Turkuun ja oli Åbo Akademin kansleriOtavan Iso tietosanakirja, osa 6, p. 1267. Otava 1967. 1958–1967. Tutkijana hän oli erityisesti kiinnostunut taloushistoriasta ja kirjoitti laajat teokset Suomen Pankista ja Pohjoismaiden Yhdyspankista sekä uudisti kansantaloustieteen yliopisto-opetusta. Hän oli mukana myös päivänpolitiikassa Ruotsalaisen kansanpuolueen hallituksen jäsenenä 1929–1944. Pippingin seuraaja Helsingin ruotsalaisen kauppakorkeakoulun kansantalouden professorina oli Odal Stadius. Hänen isänsä oli professori Hugo Pipping. ==Lähteet== Luokka:Suomalaiset taloustieteilijät Luokka:Helsingin yliopiston professorit Luokka:Svenska handelshögskolanin professorit Luokka:Suomen yliopistojen rehtorit ja kanslerit Luokka:Vuonna 1895 syntyneet Luokka:Vuonna 1975 kuolleet Luokka:Suomalaiset professorit Luokka:Suomalaiset aateliset
Hugo Pipping

Hugo Pipping viittaa seuraaviin: *Hugo Pipping (1864–1944), foneetikko, kielentutkija ja professori *Hugo E. Pipping (1895–1975), taloustieteilijä, professori
Kate Hildén

Kate Lucy Julia Hildén (26. lokakuuta 1880 Viipuri – 19. maaliskuuta 1975 Helsinki) oli suomalainen ruotsin kielellä kirjoittanut kirjailija ja kääntäjä. Kate Hildénin vanhemmat olivat konsuli Eugen Wolff ja Adéle Ekström. Hän oli naimisissa vuodesta 1915 dosentti Henrik Hildénin kanssa. == Teoksia == * En ovälkommen barnskara. Söderström, Helsingfors 1934 * Den obebodda villan. Söderström, Helsingfors 1935 * Giv spelrum åt turen : lustspel i tre akter av K. H. Borgåbladets teaterbibliotek 72. Tryckeri- och tidnings, Borgå 1936 * Ungkarlsskolan : lustspel i tre akter. Borgåbladets teaterbibliotek 74. Tryckeri- och tidnings, Borgå 1937 * Marcellas malörer i Helsingfors. Söderström, Helsingfors 1939 == Käännöksiä == * Giuseppe Portigliotti : Familjen Borgia. Söderström, Helsingfors 1928 (alkuteos I Borgia) * V. Poljakov : Rysslands sista kejsarinna. Söderström, Helsingfors 1928 (alkuteos The tragic bride') * H. Ashton-Wolfe : Födda till brottslingar. Söderström, Helsingfors 1929 (alkuteos Warped in the making) * Jakob Wasserman : Christoffer Columbus, oceanens Don Quijote. Söderström, Helsingfors 1930 (alkuteos Christoph Columbus, der Don Quichote des Ozeans) * G. K. Chesterton : Fader Browns hemlighet. Söderström, Helsingfors 1930 * storfurste Alexander Michailovitj : När jag var storfurste av Ryssland ; övers. från engelskan av Kate Hildén. Söderström, Helsingfors 1933 == Lähteet == * (Vanhentunut linkki) * Svenskt författarlexikon 1. 1900-1940 A-Ö Luokka:Suomalaiset kielenkääntäjät Luokka:Suomenruotsalaiset kirjailijat Luokka:Vuonna 1880 syntyneet Luokka:Vuonna 1975 kuolleet
Derwent

Derwent voi tarkoittaa seuraavia asioita: * Derwent, joki Midlandsissa Englannissa * Derwent, joki Tasmaniassa * HMAS Derwent Australian laivaston aluksia ;Britannian kuninkaallinen laivasto * HMS Derwent (1807), Cruizer- luokan priki * HMS Derwent (1903), River-luokan hävittäjä * HMS Derwent (1920), troolari * HMS Derwent (L83), Hunt-luokan saattuehävittäjä
Greta Jansson

Greta Elisabeth Jansson (17. syyskuuta 1894 Turku – 22. elokuuta 1972 Turku) oli suomalainen ruotsin kielellä kirjoittanut kirjailija. == Teoksia == * Genom olycka till lycka eller Allans straff, ånger och bättring : teaterstycke för Hoppets härs möten. Finlands svenska nykterhetsförbund, Vasa 1934 * På drömmarnas ö : sagospel i två akter. Borgåbladets teaterbibliotek 47. Tryckeri- och tidnings, Borgå 1934 * Arvids och Olofs levnadsöden. Finlands svenska nykterhetsförbund, Vasa 1935 * Namnsdagsgubbarna : lustspel i fyra akter. Borgåbladets teaterbibliotek 65. Tryckeri- och tidnings, Borgå 1936 * För skolans fester; tekijät Greta Jansson, Marta Helena Flinck. Finlands svenska folkskollärarförenings förlag, Helsingfors 1949 * Dolda vägar. Förbundet för svenskt församlingsarbete i Finland, Helsingfors 1956 == Lähteet == * * Svenskt författarlexikon 1. 1900-1940 A-Ö Luokka:Suomenruotsalaiset kirjailijat Luokka:Vuonna 1894 syntyneet Luokka:Vuonna 1972 kuolleet
Espanjan parlamenttivaalit 1977

Espanjan parlamenttivaalit 1977 järjestettiin 15. kesäkuuta 1977. Vaalit olivat Espanjan ensimmäiset parlamenttivaalit sitten vuoden 1936. Adolfo Suárezin UCD:stä tuli edustajainhuoneen suurin puolue 166:lla paikalla. Sosialistit saivat 118 paikkaa. ==Tulokset== Puolue Äänet % Paikat Demokraattisen keskustan unioni 6.310.391 34,44 166 Espanjan sosialistinen työväenpuolue 5.371.866 29,32 118 Espanjan kommunistinen puolue 1.709.890 9,33 19 Kansanliitto 1.504.771 8,21 16 Sosialistinen kansanpuolue 816.582 4,46 6 Pacte Democràtic per Catalunya 514.647 2,81 11 Coalición Electoral Equipo de la Democracia Cristiana 215.841 1,18 - Baskien kansallispuolue 296.193 1,62 8 Katalonian demokraattinen unioni 172.791 0,94 2 Katalonian tasavaltalainen vasemmisto 143.954 0,79 1 Frente Democrático de Izquierdas 122.608 0,67 - Sosialistidemokraattinen liitto 101.916 0,56 - Agrupación Electoral de Trabajadores 77.575 0,42 - Alianza Nacional del 18 de Julio 67.336 0,37 - Reforma Social Española 64.241 0,35 - Euskadiko Ezkerra 61.417 0,34 1 Muut 2 Yhteensä 18.278.085 100 % 350 == Lähteet == Luokka:Espanjan vaalit Luokka:Vuoden 1977 vaalit
Harry Power

Harry Power (1819–1891) oli australialainen bushranger. Hänellä oli yhteys myös Ned Kellyyn. Luokka:Bushrangerit Luokka:Vuonna 1819 syntyneet Luokka:Vuonna 1891 kuolleet
Wladimir Kaminer

Vladimir Kaminer (s. 19. heinäkuuta 1967 Moskova) on juutalainen, venäläissyntyinen saksalainen kirjailija, kolumnisti ja DJ. Kaminer on tunnettu kulttuurivaikuttaja Saksassa. Kaminerin koko tuotanto on kirjoitettu saksaksi vaikka hänen äidinkielensä onkin venäjä. Muuttaessaan Berliiniin vuonna 1990, hän ei osannut saksaa juuri yhtään. Hän on opiskellut ensin radion ja teatterin ääniteknikoksi ja sitten dramaturgiaa Moskovan teatteri- instituutissa. Kaminer on tunnettu niin sanotuista ”Ryssändiskoista”, joissa hän soittaa venäläistä musiikkia Kaffee Burger -baarissaan sekä kiertueilla Saksassa. == Teokset == * Ryssändisko (Russendisko, 2000) – suomentanut Vesa Suominen (Sammakko, 2005) * Marssimusiikkia (Militärmusik, 2001) – suomentanut Hannu Väisänen (Karisto, 2002) * Schönhauser Allee (Schönhauser Allee, 2001) – suomentanut Vesa Suominen (Sammakko, 2006) * Die Reise nach Trulala (2002) * Mein deutsches Dschungelbuch (2003) * Kolmas krokotiili (Ich mache mir Sorgen, Mama, 2004) – suomentanut Vesa Suominen (Sammakko, 2008) * Karaoke (2005) * Berliinin matkaopas uteliaille turisteille (Ich bin kein Berliner. Ein Reiseführer für faule Touristen, 2007) – suomentanut Heikki Lakkala (Sammakko, 2008) Luokka:Saksalaiset kirjailijat Luokka:Juutalaiset kirjailijat Luokka:Saksalaiset DJ:t Luokka:Vuonna 1967 syntyneet Luokka:Elävät henkilöt
Eläkeliitto

Eläkeliitto on Suomen suurin eläkeläisjärjestö, jossa on lähes 120 000 jäsentä. Se tekee edunvalvontatyötä jäsentensä puolesta, tarjoaa virkistystä ja yhdessäoloa, kulttuuria, liikuntaa, koulutusta, tukea sekä lomakeskuksen palveluja. Eläkeliitolla on piirejä 20 ja yhdistyksiä 394 lähes kaikissa manner-Suomen kunnissa. Liiton toimintaa rahoittaa Sosiaali- ja terveysjärjestöjen avustuskeskus (STEA). == Virkistystä == Eläkeliiton yhdistykset järjestävät jäsenilleen mukavaa ja virkistävää toimintaa, jota liitto ja piirit tukevat mm. koulutuksillaan. Liikuntaryhmiä oli vuonna 2020 1 397 ja osallistumiskertoja liikuntaryhmissä 167 441. Kilpailuja järjestetään 14 lajissa. Myös karaokessa kilpaillaan. Jäsenlehtenä on EL-Sanomat. Vuonna 2020 vapaaehtoistoimintaan osallistui yli 4 500 eläkeliittolaista. Eläkeliiton toimintaa kehitetään hankkeilla ja toiminnoilla. Virkistystä jäsenille tarjoaa myös liiton oma Lehmirannan lomakeskus, Salossa. Eläkeliitto tekee yhteistyötä monien järjestöjen ja muiden yhteistyökumppanien kanssa. Edunvalvonnassa tärkein foorumi on Eläkeläisliittojen etujärjestö (EETU). == Historia == Ajatus Eläkeliiton perustamisesta syntyi 1960-luvun lopulla. Järjestön perustamista ajoi voimakkaasti kansanedustaja Katri-Helena Eskelinen.Kaskia, Ilkka: Yhteisiä vuosia. Eläkeliiton menestystarina, 2000. Järjestön perustaminen ei ollut helppoa, sillä kaikki eivät pitäneet sitä tarpeellisena. Eläkeliiton ensimmäiset yhdistykset perustettiin Nilsiässä ja Kuopiossa tammikuun lopulla 1970. Liiton perustava kokous pidettiin 26. helmikuuta 1970 Helsingissä. Ensimmäisen vuoden lopussa Eläkeliitolla oli toimintaa 18 paikallisyhdistyksessä. Liiton yhdistys- ja jäsenmäärä kasvoi nopeasti, niinpä ensimmäinen piiri, Pohjois-Pohjanmaan piiri perustettiin jo vuonna 1972. == Organisaatio == Eläkeliiton korkein päättävä elin on kolmen vuoden välein kokoontuva liittokokous, joka linjoittaa liiton toimintaa. Eläkeliiton XX liittokokous pidettiin Tampereella elokuussa 2021. Seuraava liittokokous on Sotkamossa kesäkuussa 2024. Liittokokousten välillä ylintä päätösvaltaa käyttää liittovaltuusto, joka kokoontuu kaksi kertaa vuodessa, keväällä ja syksyllä. Toimeenpanovalta on liittohallituksella. == Puheenjohtajat == Eläkeliiton puheenjohtajat ensimmäinen puheenjohtaja oli professori Alfred Salmela (1970–1971). Hänen jälkeensä puheenjohtajina ovat toimineet kansleri V. J. Sukselainen (1972–1987), Yleisradiosta eläkkeelle jäänyt ohjelmajohtaja Pekka Silvola (1988–1995), kouluneuvos Mauri Paananen (1995–2000), maaherra Hannu Tenhiälä (2000–2012), kaupunkineuvos Hannes Manninen (2012-2015) ja lääketieteen lisensiaatti Eeva Kuuskoski (2015-2018). Tällä hetkellä puheenjohtajana toimii hallintotieteiden tohtori Raimo Ikonen (2018-). == Lähteet == == Aiheesta muualla == * Eläkeliitto * EL-sanomat * Lehmiranta * EETU Luokka:Suomalaiset eläkeläisjärjestöt
Popayán

Popayán on Caucan departementin pääkaupunki Kolumbiassa. Vuonna 2011 siellä oli 237 900 asukasta. Kaupungin perusti vuonna 1537 Sebastián de Belalcázar. Se oli tärkeä pysähdyspaikka matkalla Cartagenasta etelään kohti Quitoa ja Limaa. Kaupungissa on edelleen jäljellä monia siirtomaakauden rakennuksia, etenkin kirkkoja ja luostareita. Sitä ovat koetelleet monet maanjäristykset, joista viimeisin merkittävä järistys sattui vuonna 1983. == Lähteet == == Aiheesta muualla == Luokka:Kolumbian kaupungit
Pavlodar

Pavlodar (, ) on Kazakstanin koillisosassa Pavlodarin alueella, Irtyšin varrella sijaitseva maan 7. suurin kaupunki. Kaupungin väkiluvuksi arvioitiin 322 305 vuoden 2012 alussa. Aluehallinnollisesti kaupunki on Pavlodarin alueen alainen. == Historia ja nykypäivä == Paikkakunnalle perustettiin vuonna 1720 Irtyšin jokiasema nimellä Korjakovski, linnoitetulla varustuksella turvattiin suolantoimituksia lähistön suolajärveltä. Vuonna 1860 paikalliset kauppiaat pyysivät kaupungin perustamista ja sen nimeämistä tsaari Aleksanteri II:n pojan mukaan Pavlodariksi. Pyyntöön suostuttiin ja vuonna 1861 perustettiin Pavlodarin kaupunki. Kaupungissa annetaan yliopisto-opetusta teollisuuden ja opettajankoulutuksen alalla. Petrokemian ja rakennusteollisuutta, alumiinitehdas, traktorien valmistusta, metallipajoja. Teatteri, kotiseutumuseo, taidemuseo ja lastenrautatie. Kaupungin kautta kulkee eurooppatie E127 ja Kazakstanin pääkaupunki Astanasta itään vievä päärata. Kaupungissa on merkittävä rautatieasema. Venäjän rajalle on alle 140 kilometriä. Pavlodarissa on lentoasema ja jokisatama Irtyšin varrella. Kuva:Irtysh river view. Pavlodar, June 1, 2009.JPG|Näkymä kaupunkiin Irtyšjoen ylittävältä sillalta. Kuva:Pavlodar train station.jpg|Pavlodarin rautatieasema. Kuva:Merchant Bizhan' mosque. Pavlodar, Kazakhstan. May 20, 2009.jpg|Kaupungin päämoskeija. Kuva:Annunciation Orthodox Cathedral, Pavlodar. Main view, south-western side.jpg|Ortodoksinen katedraali. Kuva:Ice hockey stadium Astana and Mashkhur Jusup mosque, Pavlodar, Kazakhstan..jpg|Jäähalli ”Astana” päämoskeijan läheisyydessä. Kuva:Pavlodar Tsentralny stadium 2009 May 20 001.JPG|Keskusstadion. Kuva:Pavlodar Theatre Ayimautov.JPG|Teatteri. Kuva:Город Павлодар, Казахстан. Здание акимата Павлодарской области.jpg|Pavlodarin alueen hallintorakennus. == Väestönkehitys == * 329 681 (1989) * 300 503 (1999) * 317 289 (2009) * 322 305 (2012, arvio) == Lähteet == == Aiheesta muualla == Luokka:Kazakstanin kaupungit
Ruutanat

Ruutanat (Carassius) on karppien heimoon (Cyprinidae) kuuluva kalasuku. Siihen kuuluu muun muassa kultakala. == Lajit == Suvussa on kuusi lajia: * Carassius auratus (Linnaeus, 1758) – Kultakala * Carassius carassius (Linnaeus, 1758) – Ruutana * Carassius cuvieri Temminck & Schlegel, 1846 * Carassius gibelio (Bloch, 1782) – Hopearuutana * Carassius langsdorfii Temminck & Schlegel, 1846 – Japaninruutana * Carassius praecipuus Kottelat, 2017 == Lähteet == Luokka:Karpit